**TALLINNA NÕMME PÕHIKOOLI HOOLEKOGU JUHATUSE KOOSOLEKU PROTOKOLL**

**05.04.2017 a.**

**kl 17.00-19.30**

**NR**: 16

**OSALEJAD**: Osalejaid 15, nimekiri lisatud.

**PÄEVAKORD**:

1. Vaheajad
2. Pisa testi tulemused
3. Konditsioneeri pakkumine
4. Valvekaamerate pakkumine
5. Jooksvad küsimused

**KOOSOLEK:**

1. Järgmise 2017/18 õppeaasta koolivaheajad:
	1. 21.10 – 29.10.2017 a.
	2. 23.12.2017 – 07.01.2018 a.
	3. 24.02 – 04.03.2018 a.
	4. 21.04 – 01.05.2018 a.
	5. Suvevaheaeg algab 12.06.2018 a.
2. Direktor tutvustas hoolekogule 2015. a. tehtud PISA testide tulemusi. Nõmme PK on oma tulemustes kõikides valdkondades üle Harjumaa keskmisest. Konkreetseid koole omavahel võrrelda ei saa, selliseid tulemusi testi korraldajad ei avalda.
3. Osades klassiruumides oleva liigse palavuse vähendamiseks vajalike konditsioneeride soetamiseks on juba ammu võetud hinnapakkumised. Pakkumised on edastatud Tallinna Haridusametile, aga selleks pole raha saadud. Üks variant oleks hakata vajalikke seadmeid tasapisi ühekaupa ostma. Ka taotlusi raha saamiseks peaks uuesti tegema.

Vanematel tekkis küsimus, kas konditsioneer on üldse hea lahendus, sest seadme läheduses võib külma õhu puhumine hakata laste tervist mõjutama. Tasuks uurida teisi võimalusi – olemas on ka staatilised külmaseadmed, mis ei puhu külma õhku, aga jahutavad ruumi. Üks lapsevanem lubas seadmete sobivust kooli tingimustesse uurida.

Koolipäeva lõpu järel muutub õhk koolimajas umbseks. Põhjuseks on ventilatsioonisüsteemi väljalülitamine. Kas ventilatsioonisüsteemi saaks hilisema kellaajani sees hoida? Juhtkond lubas seda võimalust uurida.

1. Kool on võtnud pakkumise koolimaja hoovi ja kõigi koolimaja välispiiride turvalisuse tagamiseks valvekaamerate paigaldamiseks. Valvekaameraid oleks vaja 7, selle lisandub kogu muu vajalik seadmestik. Kogu süsteemi hinnaks on 5000 eur. Samas oleks seda soovi korral võimalik hakata ka jupikaupa ehitama.

Ka valvekaamerate soetamise soovi võiks koos konditsioneeride vajadusega Haridusametile edastada. Lisaks nimetatud kahele on päevakorral ka garderoobi jalatsikastid. Ilmselt tasuks ka nende vajadus taotlusele lisada.

1. Jooksvad küsimused:
* Õpilaspäevik võiks olla kohustuslik 1. – 4. klass, edasi on päeviku kasutamine vabatahtlik.

**Otsus:** järgmisest aastast päeviku kasutamist alates 5. klassist ei nõuta.

* Lapsevanematel on tekkinud mõte, et lisaks tavalisele koolivormile võiks olla ka kehalise kasvatuse särk. See oleks mugav nii tundides kui esinduslik kooli esindamisel võistlustel. Kindlasti on ka praegust koolivormi tootev Norrisson võimeline sellist särki pakkuma.
* Eelmisel koosolekul oli jutuks võimla avamine vahetundideks, et lastel oleks rohkem liikumisruumi. Selleks on vajalik korrapidaja õpetaja olemasolu.

**Otsus:** avada võimala õpilastele vahetundideks.

* Ilusa ilmaga võiksid lapsed saada vahetunni ajal õues viibida. Kas võiks kaaluda ka tunnikella õue paigaldamist. Õue minnes tuleb arvestada ka jalanõude vahetusega, sest muidu tassitakse koolimaja mulda/liiva täis.
* Hetkel ei ole teada, mis vahetuses hakkavad käima 1. klassid.
* Paljude lapsevanemate meelest peaks ainetundides rohkem kasutama arvuteid. Õpetajaid peaks julgustama seda tegema. Vanematel on ka tunne, et arvutiõppe saamises ei valitse tasakaalu, ehk mõned klassid saavad seda teistest oluliselt vähem. Taaskord on teemaks referaatide vormistamise nõuded ja tööjuhendid. Kooli seisukoht on see, et mida lastele pole õpetatud, seda ei saa neilt ka nõuda.

8. klasside loovtööde puhul oli teada laste täiendava juhendamise vajadus arvutis töö vormistamiseks. Lastele pakuti võimalust seda eraldi õppida, aga lapsed ei tulnud kohale.

* Toimus õpilasvahetus veene õppekeelega Ehte Gümnaasiumi õpilastega. Lastele see meeldis.
* Kool on loonud sõprussidemed Glehni teatriga.

**Järgmise Hoolekogu koosoleku toimub 23.08.2017. a. Kell 17.00 Jooksvate küsimuste arutelu meili teel.**

**KOOSOLEKU JUHATAJA PROTOKOLLIJA**

**GERRI VIHMAN JANIKA SANDER**